Foto: Flickr / BriYYZ 9 martda Turkish Airlines aviakompaniyasining Istanbuldan Nyu-Yorkka parvozni amalga oshirgan samolyotida turbulentlik vaqtida 29 yo‘lovchi jarohat oldi. Bu haqda NBC telekanali xabar berdi. Ma’lum qilinishicha, samolyot bortida 326 yo‘lovchi va ekipajning 21 a’zosi bo‘lgan. Samolyot Nyu-Yorkdagi Jon Kennedi nomidagi aeroportga yaqinlashayotganda samolyotda kuchli titrash boshlangan. Oxirgi ma’lumotlarga ko‘ra, 29 kishi yengil, asosan lat yeyish jarohati olgan.